ফুলকি ডেস্ক : অবশেষে মহাকাশে পৌঁছালো দেশের প্রথম স্যাটেলাইট বঙ্গবন্ধু-১। শুক্রবার রাত ২টা ১৪ মিনিটে স্যাটেলাইট বহনকারী রকেট ফ্যালকন-৯- এর সফল উৎক্ষেপণ হয়। উৎক্ষেপণের ৮ মিনিটের মধ্যে স্যাটেলাইটটি মহাকাশে পৌঁছে যায়। ‘বঙ্গবন্ধু স্যাটেলাইট-১’ মহাকাশে পৌঁছে দিয়ে ৩ মিনিট পরই রকেট ফ্যালকন-৯ ভূপৃষ্ঠে ফিরে আসে। ৩৩ মিনিটে ‘বঙ্গবন্ধু স্যাটেলাইট-১’ নিজস্ব কক্ষপথে পৌঁছায়। এরপর থেকে স্যাটেলাইটটি নিজ থেকেই কাজ শুরু করবে।